На основу члана 37 Статута града Ниша ("Службени лист града Ниша", број 88/08 и 143/16),

Скупштина Града Ниша на седници одржаној \_\_\_\_\_\_\_\_\_\_\_ 2018. године донела је

**Р Е Ш Е Њ Е**

I **УСВАЈА СЕ** Извештај о раду Галерије савремене ликовне уметности Ниш за 2017. годину, број 022/1 од 05.01.2018. године, који је Одлуком број 025/1 од 05.01.2018. године, усвојио Управни одбор Установе.

II Решење доставити Галерији савремене ликовне уметности Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

**Председник**

**Мр Раде Рајковић**

***О б р а з л о ж е њ е***

Статутом Града Ниша је у члану 37. став 1. тачка 24. предвиђено да Скупштина Града Ниша разматра и усваја годишње извештаје о раду установа и других јавних служби чији је оснивач.

Управни одбор Галеријe савремене ликовне уметности Ниш, усвојио је Извештај о раду Галерије савремене ликовне уметности Ниш за 2017 годину, број 022/1 од 05.01.2018. године, Одлуком 025/1 од 05.01.2018. године и доставио га Секретаријату за културу и информисање на даље поступање.

У 2017 години Галерија СЛУ Ниш је приредила 34 изложбе, од тога у галерији „Србија“ пет, у Официрском дому седам, а у Павиљону у Тврђави и Салону 77 по једанаест изложби.

Годину је обележила чињеница да је одлуком надлежног суда а по примени Закона о реституцији, Галерија СЛУ Ниш од 1. јуна 2017. остала без галерије „Србија“ / на Тргу краља Милана, свог највећег изложбеног простора и јединог који је задовољавао европске стандарде излагања. Да би се избегле такве последице, а по препоруци оснивача, ова установа је од 29. јуна почела да користи велику салу у Официрском дому за реализацију изложби које су Програмом рада биле предвиђене за галерију „Србија“, иако поменути простор не задовољава у потпуности стандарде галеријског излагања. Ипак и у поменутим, отежаним условима рада предвиђени Програм рада ГСЛУ Ниш за 2017. годину је реализован готово у целости. Изложба „Нишки салон 20/2“ која је у изложбени програм ГСЛУ Ниш уведена 2016. године, због чињенице да је сала у Офоцирском дому по зидној површини дупло мања од галерије Србија је претрпела извесне измене и преименована је у „Нишки салон 12/2“. Двоје селектора је бирало по шесторо уметника. Селектори су били: историчар уметности Љиљана Слијепчевић – први кустос нишке Галерије,(касније дугогодишки виши кустос у Музеју савремене уметности у Београду) и мр. сликарства Мирослав Анђелковић – први уметнички директор Галерије,(касније професор на ФПУ у Београду). Изложба је била мултимедијалног карактера а неки од заступљених уметника били су: Чедомир Васић, Рајко Попивода, Душан Тодоровић, Миле Грозданић, Тодор Стевановић, Марија Драгојловић, Бојан Бем. По одлуци посебно именованог жирија награда Салона додељена је професору Чедомиру Васићу за мутимедијални рад „Мир, Рат, Повратак“

Укупан број посетилаца током 2017. године је 34 482, у „Ноћи музеја“ три изложбена простора посетило је 6017 посетилаца.

Имајући у виду да је Извештај о раду Галерије савремене ликовне уметности Ниш за 2017. годину, сачињен у складу са законом и прописима Града, као и циљевима садржаним у оснивачком акту Установе, Секретаријат за културу и информисање предлаже доношење Решења као у диспозитиву.

**СЕКРЕТАР**

Небојша Стевановић